Носач хидроавиона "Чијода" улази у строј 15. децембра 1938. године, и уврштен је у састав 11. дивизије носача хидроавиона. Све до 1941. године, "Чијода" је дејствовао заједно са бродем близанцем, носачем хидроавиона "Читосе". У почетној фази Другог светског рата на Пацифику, "Чијода" је ангажована у покривању десантних искрцавања на Филипинска острва, и острво Јава. Након тога, узима учешће у бици за Мидвеј и Алеутска острва. Августа месеца, 1942. године, брод је пребачен у резерву, и одлази у базу Јокосука, где почиње његова преправка у лаки носач авиона, која је завршена 21. децембра 1943. године. По завршетку модернизације, "Чијода" се користи као авио-транспортер. Марта месеца, 1944. године, "Чијода" је уврштена у сатав 3. дивизије носача авиона, и узима учешће у бици у Филипинском мору. За време дводневне битке, већи део његове авио-групе је уништен, а преостали авиони се пребацују на носач авиона Зуикаку. Током јула 1944. године, започело је формирање нове авио-групе, која је октобра 1944. године узела учешће у одбрани Формозе, и претрпела је тешке губитке у ваздушним биткама. За време битке за Филипине (Битка у заливу Лејте), "Чијода" се налазила у саставу Северне „мамац“ групе, вицеадмирала Озаве, и 25. октобра 1944. године, теже је оштећен, услед поготка једне бомбе, и посада напуста брод. Увече истог дана, носач авона "Чијода" је потопљен артиљеријском ватром са америчких крстарица "Вичита" и "Њу Орленс".